PATVIRTINTA

Gargždų lopšelio-darželio „Saulutė“ direktoriaus

2025 m. d. įsakymu Nr. V-

# GARGŽDŲ LOPŠELIO-DARŽELIO „SAULUTĖ“ KRIZIŲ VALDYMO TVARKOS APRAŠAS

1. **SKYRIUS**

**BENDROSIOS NUOSTATOS**

1. Gargždų lopšelio-darželio „Saulutė“ krizių valdymo tvarkos aprašas (toliau – Aprašas) nustato krizių valdymą Gargždų lopšelyje-darželyje „Saulutė“ (toliau – Lopšelis-darželis), krizių valdymo Lopšelyje-darželyje komandos sudarymą, darbo organizavimą ir bendradarbiavimą su Vaiko gerovės komisija (toliau – VGK), Klaipėdos rajono savivaldybe ir Klaipėdos rajono pedagogine-psichologine tarnyba (toliau – PPT) kaip pagalbos teikėjais, krizės Lopšelyje-darželyje metu.
2. Aprašas parengtas vadovaujantis „Rekomendacijomis dėl krizių valdymo mokyklose“, patvirtintomis švietimo ir mokslo ministro 2018-03-08 įsakymu Nr. V-229, Lietuvos Respublikos švietimo įstatymu.
3. Krizės valdymas Lopšelyje-darželyje suprantamas kaip koordinuoti veiksmai, kuriuos atlieka krizių valdymo Lopšelio-darželio komanda, VGK, Klaipėdos rajono savivaldybė, PPT kaip psichologinės pagalbos teikėjas, siekiant įveikti krizės sukeltas pasekmes ir teikti Lopšelio- darželio bendruomenei veiksmingą pagalbą.
4. Apraše vartojamos sąvokos:

**krizinė situacija** – situacija, kurią lydi didelis nerimas, įtampa, grėsmė, nesaugumas, pavojus, pasimetimas ir kt.;

**krizė Lopšelyje-darželyje** – netikėtas ir / ar pavojingas įvykis, sutrikdantis įprastą bendruomenės ar atskirų jos narių veiklą, emociškai sukrečiantis visą ar didesnę ugdymo įstaigos bendruomenės dalį. Krizinių situacijų pavyzdžiai: vaiko ar bendruomenės nario savižudybė, kita komplikuota netektis: bendruomenės nario mirtis dėl nelaimingo atsitikimo ar ligos, nelaimingas atsitikimas, susijęs su mirties grėsme Lopšelyje-darželyje, susišaudymas, gaisras, įkaitų paėmimas Lopšelyje-darželyje, bendruomenės nario dingimas ir kt.;

**krizės valdymas Lopšelyje-darželyje** – veiksmai, kuriuos atlieka Lopšelio-darželio administracija, krizių valdymo Lopšelio-darželio komanda, VGK ir PPT siekdami įveikti krizės sukeltas problemas ir teikti bendruomenei veiksmingą pagalbą. Krizių valdymas apima pagalbos organizavimą, įstaigos bendruomenės (įskaitant tėvus) bei kitų institucijų informavimą, bendravimą su žiniasklaida, pasirūpinimą įstaigos bendruomenės narių saugumu ir pan.;

**krizių valdymo komanda** – Lopšelyje-darželyje nuolat veikianti krizių valdymą vykdanti komanda (toliau – KVK), kurią sudaro administracijos, švietimo pagalbos specialistų, darbuotojų atstovai, turintys krizės valdymui būtinų gebėjimų;

**savižudybės grėsmė** – situacija, kai yra identifikuojamas asmuo, turintis ketinimų nusižudyti;

1. Visi pagalbą įvykus krizei Lopšelyje-darželyje – netikėtam ir / ar pavojingam įvykiui, sutrikdančiam įprastą Lopšelio-darželio bendruomenės ar atskirų jos narių veiklą, emociškai sukrečiančiam visą ar didesnę Lopšelio-darželio bendruomenės dalį teikę asmenys turi laikytis konfidencialumo, gauti ir teikti informaciją tiek, kiek būtina atsakingiems fiziniams ar juridiniams asmenims atlikti pavestas funkcijas ir nepažeidžiant vaiko teisių ir teisėtų interesų

# II SKYRIUS

**KRIZIŲ VALDYMO LOPŠELYJE-DARŽELYJE ORGANIZAVIMAS**

1. Krizės valdymą Lopšelyje-darželyje organizuoja nuolat veikianti, krizių valdymą vykdanti specialistų grupė, sudaryta iš Lopšelio-darželio administracijos, logopedo, pedagogų, turinčių krizės Lopšelyje-daželyje valdymui reikalingų asmeninių savybių ir kompetencijų, – KVK.
2. KVK paskirtis – pasirengti konstruktyviai reaguoti į krizę, o įvykus krizei – koordinuotai ir veiksmingai organizuoti krizės pasekmių įveikimą, užtikrinti krizės paveiktiems Lopšelio-darželio bendruomenės nariams reikiamos pagalbos teikimą.
3. KVK vadovauja Lopšelio-darželio vadovas (jam negalint atlikti savo funkcijų, jo pavaduotojas).
4. KVK sudaro 5 nariai:
   1. KVK vadovas,
   2. narys atsakingas už psichologinės pagalbos organizavimą ir (ar) teikimą,
   3. narys, atsakingas už komunikaciją,
   4. narys, atsakingas už saugumą,
   5. narys, atsakingas už pirmosios medicininės pagalbos organizavimą.
5. KVK nariais skiriami krizės valdymui būtinų gebėjimų: komunikacijos, bendradarbiavimo, komandinio darbo, konfliktų sprendimo, savižudybės ir savižalos rizikos atpažinimo įgūdžių turintys administracijos darbuotojai, pedagogai ir logopedas. KVK nariai gali būti ir VGK nariais. KVK sudėtį tvirtina Lopšelio-darželio vadovas.
6. KVK krizės valdyme atlieka šias funkcijas:
   1. kartu su VGK parengia preliminarų krizės valdymo veiksmų planą, kuriame numato krizės valdymo veiksmus (toliau – krizės valdymo veiksmų planas) (1 priedas);
   2. įvykus krizei kartu su VGK konsultuojasi su Klaipėdos rajono savivaldybe ir Klaipėdos rajono PPT kaip psichologinės pagalbos teikėju, peržiūri preliminarų krizės valdymo veiksmų planą pritaikant jį esamai krizės situacijai ir įvertina Lopšelio-darželio turimus vidinius psichologinei pagalbai reikalingus resursus, prireikus, iškviečia psichologinės pagalbos teikėją, reguliariai aptaria esamą krizės situaciją ir tolesnius krizės valdymo veiksmus. Pasikeitus aplinkybėms priima sprendimą:
      1. koreguoja krizės valdymo veiksmų planą;
      2. sustabdo krizės valdymo veiksmus. Sustabdžius krizės valdymo veiksmus aptaria krizės valdymo eigą ir numato postvencinius veiksmus.
7. KVK narių funkcijos:

# KVK vadovas:

* + 1. vadovauja KVK darbui;
    2. užtikrina, kad, nesant kurio nors KVK nario, jo funkcijoms krizės valdyme atlikti būtų paskirtas kitas Lopšelio-darželio darbuotojas;
    3. užtikrina, kad KVK nariams dalyvaujant krizės valdymo veikloje būtų paskirti asmenys jų tiesioginiam darbui dirbti;
    4. rūpinasi, kad KVK nariai ir kiti Lopšelio-darželio darbuotojai, paskirti jų funkcijoms krizės valdyme atlikti, įgytų krizės valdymo kompetencijų ir nuolat tobulintų kvalifikaciją šioje srityje;
    5. inicijuoja KVK posėdžius krizės valdymo klausimams svarstyti. KVK posėdžiai krizės valdymo organizaciniams klausimams (KVK narių funkcijoms krizės valdyme pasiskirstyti, preliminariam krizės valdymo veiksmų planui sudaryti, planuoti dalyvauti kvalifikacijos tobulinimo renginiuose, pasidalinti patirtimi ir kita) aptarti organizuojami pagal poreikį;
    6. įvykus krizei, nedelsiant informuoja Klaipėdos rajono savivaldybę; prireikus – kitas institucijas (savivaldybės administracijos Vaiko teisių apsaugos skyrių ar kitas);
    7. įvykus krizei, susisiekia su nukentėjusio asmens artimaisiais ir (ar) policija, patikslina krizės faktus, aptaria su asmens artimaisiais, kokia informacija apie krizę bus pateikta Lopšelio-darželio bendruomenei (administracijai, pedagogams, vaikams, vaikų tėvams (globėjams, rūpintojams);
    8. krizės metu nedelsiant sušaukia ir informuoja apie krizę KVK ir VGK;
    9. informuoja Lopšelio-darželio administraciją apie krizės valdymo organizavimo

veiksmus ir pateikia informaciją apie krizę Lopšelio-darželio darbuotojams, užtikrina, kad pedagogai nedelsiant (ne vėliau kaip kitą ugdymo dieną) vienu metu, mažoms vaikų grupėms praneštų informaciją apie krizę. Esant poreikiui, pateikia informaciją žiniasklaidai;

* + 1. iškvietus psichologinės pagalbos teikėją (-us), informuoja Klaipėdos rajono savivaldybę;
    2. vaiko ir (ar) Lopšelio-darželio darbuotojo mirties atveju pasirūpina, kad jo asmens duomenys būtų pašalinami iš žurnalų, sąrašų, kompiuterių ir kita; mirusiojo daiktus perduoda artimiesiems;

# narys, atsakingas už psichologinės pagalbos organizavimą:

* + 1. įvykus krizei, vertina situaciją Lopšelyje-darželyje (labiausiai krizės paveiktus bendruomenės narius, bendrą Lopšelio-daželio bendruomenės mikroklimatą, psichologinės pagalbos teikimo poreikį) ir Lopšelio-darželio vidinius resursus, reikalingus psichologinei pagalbai teikti;
    2. bendradarbiaudamas su Klaipėdos rajono savivaldybe, Klaipėdos rajono PPT organizuoja psichologinės pagalbos Lopšelio-darželio bendruomenei teikimo priemones (teikėjus, patalpas, laiką);
    3. labiausiai krizės paveiktiems Lopšelio-darželio bendruomenės nariams teikia informaciją apie psichologinės pagalbos teikėją (-us);

# narys, atsakingas už komunikaciją:

* + 1. reguliariai atnaujina KVK narių ir psichologinės pagalbos teikėjo (-ų) kontaktus ir užtikrina jų prieinamumą KVK nariams ir Lopšelio-darželio bendruomenei;
    2. bendradarbiaudamas su VGK, psichologinės pagalbos teikėju (-ais) ar Klaipėdos rajono savivaldybe ir Lopšelio-darželio komandos vadovu, parengia informacijos apie krizę tekstą, kuris bus skirtas Lopšelio-darželio bendruomenei, prireikus ir žiniasklaidai, bei pateikia šią informaciją KVK vadovui;
    3. konsultuoja KVK vadovą, mokytojus, kaip informuoti apie krizę vaikus ir žiniasklaidą;
    4. paruošia informaciją apie krizę ir praneša vaikų tėvams (globėjams, rūpintojams);
    5. vertina bendravimo su žiniasklaida efektyvumą;

# narys, atsakingas už saugumo priemonių organizavimą:

* + 1. esant krizei, susijusiai su realia ar suvokiama grėsme Lopšelio-darželio bendruomenės narių civiliniam saugumui, nedelsiant imasi priemonių, užtikrinančių bendruomenės narių saugumą, ir informuoja KVK vadovą ar jo pavaduotoją, prireikus iškviečia policiją ir (ar) priešgaisrinę gelbėjimo tarnybą (bendrosios pagalbos telefonu 112);
    2. po krizės vertina saugumo priemonių efektyvumą;

# narys, atsakingas už pirmosios medicininės pagalbos organizavimą:

* + 1. esant realiai ar suvokiamai grėsmei Lopšelio-darželio bendruomenės narių sveikatai ir (ar) gyvybei, nedelsiant nustato sužeistus Lopšelio-darželio bendruomenės narius, inicijuoja pirmosios medicininės pagalbos teikimą ir informuoja KVK vadovą ar jo pavaduotoją, prireikus iškviečia greitąją medicinos pagalbą (bendrosios pagalbos telefonu 112);
    2. rūpinasi, kad krizės atveju būtų priemonių, reikalingų pirmajai medicininei pagalbai suteikti;
    3. numato vietą (-as) Lopšelyje-darželyje, kur galėtų būti teikiama pirmoji medicininė pagalba;
    4. po krizės vertina pirmosios pagalbos organizavimo efektyvumą.

1 priedas

KRIZĖS VALDYMO VEIKSMŲ PLANAS

GARGŽDŲ LOPŠELIS-DARŽELIS „SAULUTĖ“

1. Lopšelio-darželio bendruomenės narys, gavęs informaciją apie krizę Lopšelyje-darželyje, nedelsdamas informuoja KVK vadovę direktorę Liną Petrauskienę, tel. Nr. 0 616 34248. Jai nesant, jos įgaliotą atstovę, direktorės pavaduotoją ugdymui Sandrą Petrusevičienę, tel. Nr. 0 621 73223.
2. KVK vadovas susisiekia su nukentėjusiojo asmens artimaisiais ir (ar) policija patikslina krizės faktus (kas, kur ir kada įvyko) ir informaciją, kuri galėtų būti pateikta Lopšelio-darželio bendruomenei.
3. KVK vadovas nedelsdamas sušaukia KVK ir VGK posėdį.
4. KVK narių vardai, pavardės, telefono numeriai, funkcijos krizės valdymo metu:
5. Edita Janušauskienė, atsakinga už komunikaciją, tel. Nr. 0 683 42987;
6. Vaida Vaičiulienė, atsakinga už pirmosios medicininės pagalbos organizavimą, tel. Nr. 0 659 14561;
7. Aida Urbonavičienė, atsakinga už psichologinės pagalbos organizavimą ir teikimą, tel. Nr. 0 601 05938;
8. Ilona Puškorienė, atsakinga už saugumą, tel. Nr. 0 610 19908.
9. KVK vadovas informuoja apie krizę Klaipėdos rajono savivaldybės Švietimo ir sporto skyriaus vedėją Algirdą Petravičių tel. Nr. 0 616 83363, el. p. [algirdas.petravicius@klaipedos-r.lt](mailto:algirdas.petravicius@klaipedos-r.lt.), jam nesant skyriaus vyriausiąją specialistę tel. Nr.0 658 88905, Klaipėdos apskrities vaiko teisių apsaugos skyrių Klaipėdos rajone tel. Nr. 0 613 71511.
10. KVK kartu su VGK posėdžio metu aptaria šiuos klausimus (priklausomai nuo konkrečios krizės situacijos posėdžio darbotvarkė gali būti papildyta įtraukiant kitus aktualius klausimus arba sutrumpinta, jei kai kurie klausimai neaktualūs konkrečios krizės situacijoje):

6.1 įvertina krizės paveiktų asmenų grupes (kurie Lopšelio-darželio bendruomenės nariai gali būti labiausiai paveikti);

6.2 įvertina turimus psichologinės pagalbos Lopšelyje-darželyje resursus, jei jų nepakanka, kreipiamasi į Klaipėdos r. PPT ir informuoja Klaipėdos r. savivaldybės Švietimo ir sporto skyriaus vedėją Algirdą Petravičių;

6.3 sutaria, kokia informacija apie krizę ir jos valdymo veiksmus bus pateikiama atskiroms Lopšelio-darželio bendruomenės grupėms (ugdytiniams, tėvams (globėjams, rūpintojams), Lopšelio-darželio darbuotojams, žiniasklaidai). Taip pat sutaria, kas, kada ir kokia forma pateiks parengtą informacinį tekstą;

6.4 esant būtinybei sprendžia apie papildomų civilinės saugos ir (ar) greitosios medicinos pagalbos priemonių reikalingumą (policijos ir (ar) priešgaisrinės gelbėjimo tarnybos, greitosios medicinos pagalbos iškvietimą (bendrosios pagalbos telefonu 112);

6.5 svarsto būtinybę informuoti apie krizę kitas įstaigas ar institucijas (pvz., Vaiko teisių apsaugos skyrių, kitas švietimo įstaigas, kurias gali paveikti krizė ar kt.) ir bendradarbiauti su jomis organizuojant ar vykdant krizės valdymo veiksmus;

6.6 mirties atveju aptaria dalyvavimą laidotuvėse: visi bendruomenės nariai turi būti informuoti apie laidotuvių laiką ir vietą (laidotuvėse dalyvauja tik norintys bendruomenės nariai);

6.7 atsižvelgus į konkrečios krizės aplinkybes ir remiantis posėdžio metu priimtais sprendimais kartu su VGK, rekomenduotinai konsultuojantis su Lopšelio-darželio savininko teises ir  pareigas įgyvendinančia institucija, tikslina preliminarų krizės valdymo veiksmų planą;

6.8 numato kito Lopšelio-darželio komandos posėdžio vietą ir laiką;

6.9 apie krizę informuojama Lopšelio-darželio bendruomenė.

1. Labiausiai nukentėjusiems asmenims teikiama psichologinė ir (ar) kita pagalba.
2. Pasirūpinama, kad visiems Lopšelio-darželio bendruomenės nariams būtų prieinama informacija apie psichologinės pagalbos galimybes.
3. Ugdytinio ar kito bendruomenės nario mirties atveju pasirūpinama, kad jo vardas, pavardė būtų pašalinami iš žurnalų, sąrašų, kompiuterių, pasirūpinama mirusiojo daiktais.
4. Lopšelio-darželio krizių valdymo komanda reguliariai aptaria krizės valdymo veiksmų eigą, veiksmingumą, prireikus keičia, koreguoja krizės valdymo veiksmų planą.